
Χωροταξίας και Δημοσίων Έργων, αποφασίζουμε: 

Άρθρο 1 


ΠΡΟΕΔΡΙΚΟ ΔΙΑΤΑΓΜΑ 

Έγκριση πολεοδομικής μελέτης των περιοχών Μπεγουλάκ, Ακρω¬ 
τηρίου (Μακρυγιάννη) του δήμου Πατρέων (Ν. Αχαΐας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν. δ/τος της 17.7.1923 «Περί σχεδίων πόλεων 
κλπ. «όπως μεταγενέστερα· τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11, 29. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9, 15, 
16 όπως τροποποιήθηκαν με το άρθρο 13 του ν. 1647/1986 «Οργανι¬ 
σμός κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 
141/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παραγρ, 1. 

5. Την υπ’ αριθ. 59433/2550/28.8.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
Πολεοδομικού σχεδίου (Γ.Π.Σ.) Πατρών (δήμου Πατρέων), Αγίου Γε¬ 
ωργίου Ρίου (κοινότητας Αγίου Γεωργίου), Παραλίας (κοινότητας Πα¬ 
ραλίας), Δεμενίκων (κοινότητας Σαραβαλίων) ν. Αχαΐας» (ΦΕΚ 1061/ 
Δ/7.11.86). 

6. Την υπ’ αριθ. 37537/2018/88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων τμημάτων των πολεοδομικών ενοτή¬ 
των Μπεγουλάκι (ΠΕ 46) και Ακρωτηρίου (ΠΕ 48) του δήμου Πα¬ 
τρέων (ν. Αχαΐας) που είναι οικισμοί προϋφιστάμενοι του έτους 1923. 

7. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Τις υπ’ αριθ. 547/1987 και 783/1987 γνωμοδοτήσεις του δη¬ 
μοτικού συμβουλίου Πατρέων. 

10. Την υπ’ αριθ. 6/4.3.1988 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομαρχίας Αχαΐας. 

] 1. Την υπ’ αριθ. 465/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 


Εγκρίνεται το πολεοδομικό σχέδιο της πολεοδομικής ενότητας 
Ακρωτηρίου (ΠΕ 48) και τμήματος της πολεοδομικής ενότητας Μπε¬ 
γουλάκι (ΠΕ 46) του δήμου Πατρέων (ν. Αχαΐας) ως εξής: 

I. Των τμημάτων τους που είναι οικισμοί προ του έτους 1923 και 
έχουν χαρακτηρισθεί σαν πυκνοδομημένοι με την υπ’ αριθ. 37537/ 
1988 απόφαση του Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων, εγκρίνεται με τις διατάξεις του ν. δ/τος της 
17.7.1923. 

II. Των λοιπών τμημάτων τους που είναι αραιοδομημένα και αδό- 
μητα σύμφωνα με τις διατάξεις του ν. 1337/1983 και 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώρος πλατείας, χώρος για ανέγερση δημοτικού, νηπιαγω¬ 
γείου, γυμνασίου, χώρος στάθμευσης αυτοκινήτων, χώρος για ανέ¬ 
γερση παιδικού σταθμού, εκκλησίας, γηπέδου μπάσκετ, παιδικής χα¬ 
ράς, χώρος για επέκταση ΤεχνολογικούΊδρύματος (Τ.Ε.Ι.), χώρος για 
την ανέγερση λυκείου, όπως οι παραπάνω ρυθμίσεις φαίνονται στα εννέα 
(9) χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 46612/88 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 παραγρ. II του παρόντος και καθορίζονται οι όροι και πε¬ 
ριορισμοί δόμησης των πυκνοδομένων τμημάτων των οικισμών που 
επίσης το πολεοδομικό σχέδιο εγκρίνεται με το άρθρο 1 παράγρ. I ως 
εξής: 

Άρθρο 3 

1. Καθορίζεται Ζώνη Κοινωνικού Συντελεστή όπως φαίνεται με την 
ένδειξη (Ζ.Κ.Σ.) στα σχετικά διαγράμματα. 

2. Στη ζώνη αυτή για την εφαρμογή των κατ’ άρθρο 6 παράγρ. 6 του 
ν. 1337/1983 προγραμμάτων εφαρμόζεται δεύτερος αυξημένος συντε¬ 
λεστής δόμησης (κοινωνικός συντελεστής) 1,50. 

.-ίί · ^ ^ . 

Το ύψος των κτιρίων στην περίπτωση αυτή ορίζεται σε 11 μέτρα. 

Άρθρο 4 

Στους οικοδομήσιμους χώρους πλην των χώρων ειδικών χρήσεων 
που καθορίζονται με το άρθρο 1 επιτρέπονται οι εξής χρήσεις: 

Ια) Στα οικοδομικά τετράγωνα που χαρακτηρίζονται με στοιχείο Α 
στα σχετικά διαγράμματα επιτρέπεται χρήση γενικής κατοικίας όπως 
προσδιορίζεται με το άρθρο 5 του π.δ/τος 81/1980 (ΦΕΚ 27/Α) 
εκτός των καταστημάτων ηλεκτρονικών παιχνιδιών. 

β) Σε τμήμα οικοδομικού τετραγώνου που χαρακτηρίζεται με στοι¬ 
χείο Α1 απαγορεύεται η χρήση του ισογείου για κατοικία. 

2. Στα λοιπά οικοδομικά τετράγωνα της περιοχής επιτρέπεται η 

χρήση αμιγούς κατοικίας όπως προσδιορίζεται με το άρθρο 4 του ως 
άνω π.δ/τος. 

Άρθρο 5 

1. Στο πρόσωπο των οικοπέδων, οικοδομημένων ή μη επιβάλλεται 
προκήπιο πλάτους δύο (2), δυόμιση (2,5), τριών (3), τεσσάρων (4) και 
οκτώ (8) μέτρων, όπως φαίνεται στα ίδια διαγράμματα. 

2. Επιβάλλονται παρόδιες στοές πλάτους τεσσάρων (4) μέτρων στις 
οικοδομές που έχουν πρόσωπο σε πλατεία ή σε κοινόχρηστο χώρο, όπως 
φαίνεται στα ίδια διαγράμματα. Οι οικοδομές αυτές υποχρεούνται να 
εφάπτονται στα πλάγια όρια του οικοπέδου τους μέχρι βάθους τουλάχι¬ 
στον 9 μ. 

Άρθρο 6 

Τα ελάχιστα άρια εμβαδοϋ και προσώπου καθώς και όι λοιποί όροι και 
περιορισμοί δόμησης των οικοπέδων καθορίζονται κατά τομείς II Β και 
II Δ όπως φαίνεται στα ίδια διαγράμματα ως εξής: 

Α. Τομέας II Β (πυκνοδομημένα τμήματα οικισμών προ του 1923 
και αραίοδομημένη περιοχή). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (440) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τχ οικόπεδα α) τα οποία κατά τη δημοσίευση του 
παρόντος έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του ν. 1337/1983 εφόσον έχουν: 

- Ελάχιστο πρόσωπο: οκτώ, (8) μέτρα. 

- Ελάχιστο εμβαδόν: εκατόν πενήντα (150) τ.μ. 

γ) Τα οικόπεδα που βρίσκονται εντός των ορίων των πυκνοδομημέ- 
νων τμημάτων των οικισμών προ του έτους 1923, εφόσον είχαν στις 
25.7.1979, ελάχιστο πρόσωπο: οκτώ (8) μέτρα, ελάχιστο εμβαδόν: 
εκατόν πενήντα (150) τ.μ.. και στις 2.7/1968 όποιες διαστάσεις είχαν 
κατά την ημερομηνία' αυτή. ? 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα του οικοπέδου εγγράφεται κάτοψη κτιρίου με ελά¬ 
χιστη επιφάνεια 50 μ 2 και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

5. Κατά παρέκκλιση της προηγουμένης παραγράφου 4 ορίζεται πο¬ 
σοστό κάλυψης εβδομήντα τοις εκατό (70%) της επιφάνειας τους για 
οικόπεδα μικρότερα των 200 μ 2 . 

6. Συντελεστής δόμησης: οκτώ δέκατα (0,8). 


7. Κατ’ εξαίρεση της προηγουμένης παραγράφου 6 ορίζεται: συντε¬ 
λεστής δόμησης 1,20 για οικόπεδα εμβαδού κάτω των 200 μ 2 που βρί¬ 
σκονται εντός των πυκνοδομημένων περιοχών εφόσον η συνολική επιφά¬ 
νεια ορόφων δεν υπερβαίνει τα 160 μ 2 . 

Β. Τομέας II Δ (αραίοδομημένη περιοχή) 

1. Ελάχιστο πρόσωπο: είκοσι (20) μέτρα. 

- Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα α) τα οποία κατά τη δημοσίευση του 
παρόντος έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του V. 1337/1983 εφόσον έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) μ 2 καί/ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

5. Συντελεστής δόμησης: οκτώ δέκατα (0,8). 

Γ. Επιπλέον των ανωτέρω και για τους δύο τομείς ορίζονται τα εξής: 

1. Μέγιστο επιτρεπόμενο ύψος των ανεγερθησομένων κτιρίων: οκτώ 
και μισό (8,5) μέτρα. 

2. Σε περίπτωση κατασκευής στέγης το ύψος αυτής δεν υπερβαίνει το 
ένα και μισό (1,5) μέτρο. 

3. Σε περίπτωση χορήγησης αδείας οικογενειακής στέγης δεν επιτρέ¬ 
πεται προσαύξηση του μεγίστου επιτρεπόμενου ύψους της περιοχής. 

Άσκηση 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΠΑΤΡΑ ΖΑΡΟΥΧΛΕΙΚΑ 


ΡΥΜΟΤΟΜΙΚΟ ΓΧΕΔΙΟ 

